आपने सोचा भी नहीं होगा उस दर्जे की कलाकारी इस प्रदर्शनी में आपको देखने को मिल सकती है. खासकर केन और बांस से निर्मित वस्तुएं, असम के जूट उत्पाद, झारखंड की टस्सरगीजा सिल्क और भागलपुर की लीनेन, पारंपरिक गहनें, लाख एवं स्टोन जडि़त चूडि़यां और आभूषण आपको लुभाने के लिए काफी हैं. इसके साथ ही पश्चिम बंगाल का कंठा, मूंगा सिल्क और वाराणसी का ब्रोकेड, लखनवी चिकनकारी, सेरामिक उत्पाद, मणिपुर के काले पत्थर के बर्तन, पूर्वोत्तर के पारंपरिक हस्तशिल्प, गुजरात के मिट्टी के बर्तन और मध्य प्रदेश के बाटिक/बाग/महेश्वरी/चंदेरी भी प्रदर्शनी में बिकने को बेताब है.